### Beslutninger:

Tilbagesendes Magistratsafdelingen for Børn og Unge med bemærkning, at byrådet i sit møde den 12. oktober 2022 har vedtaget Magistratens indstilling i overensstemmelse med erklæring fra Børn og Unge-udvalget af 5. oktober 2022.

### Resume

Styrelsen for Undervisning og Kvalitet (STUK) fører tilsyn med folkeskolernes kvalitetsudvikling. I den forbindelse har STUK pålagt [adresse] at udarbejde en faglig handlingsplan for henholdsvis Ellehøjskolen og [adresse].

Pålægget begrundes med, at skolerne på trods af flere år i tilsyn fortsat falder ud i tilsynet på grund af svage faglige resultater. Et ministerielt pålæg af en handlingsplan indebærer en ny fase i tilsynet, og udarbejdelse og realisering af handlingsplanen er kommunens ansvar.

I tæt samarbejde mellem forvaltningen og skolerne er der således udarbejdet en handlingsplan for hver skole med målsætninger for et fagligt løft af skolerne i kobling til de beslutninger og initiativer, som allerede er taget. Handlingsplanerne har et treårigt sigte.

Handlingsplanerne er godkendt af styrelsen og skal, jf. folkeskoleloven, ligeledes godkendes af byrådet med henblik på formel ikrafttrædelse.

### Beslutningspunkter

Det indstilles:

At 1) byrådet godkender handlingsplanen for Ellehøjskolen i bilag 1.

At 2) byrådet godkender handlingsplanen for Søndervangskolen i bilag 2.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 19-09-2022

Ebbe Koch:

Fremsendes til [adresse] med bemærkning, at Magistraten i mødet den 19. september 2022 anbefaler, at byrådet tiltræder Magistratsafdelingen for Børn og Unges indstilling af 7. september 2022.

Udvalg: [adresse]

Dato: 28-09-2022

Ebbe Koch:

Fremsendes til Børn og Unge-udvalget til behandling i henhold til beslutning i byrådets møde den 28. september 2022.

Udvalg: Børn- og Unge-udvalget

Dato: 05-10-2022

Ebbe Koch: 2

Udvalget kunne enstemmigt tiltræde indstillingen.

Nicolai Jeppesen var forhindret i at deltage i udvalgets behandling af sagen.